《送孙肖之还缙云》
宋代·王铚

蓬蒿频岁掩乡关，再喜相逢一破颜。
游子年华红叶老，幽人风味白云閒。
那知箧裹书成后，犹作溪边兴尽还。
流落天涯俱避地，念君更入万重山。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。